
1. A GYÓGYSZER NEVE

Reseligo 10,8 mg implantátum előretöltött fecskendőben

2.
MINŐSÉGI ÉS MENNYISÉGI ÖSSZETÉTEL

10,8 mg goszerelint tartalmaz (goszerelin‑acetát formájában) implantátumonként.

A segédanyagok teljes listáját lásd a 6.1 pontban.

3.
GYÓGYSZERFORMA

Implantátum előretöltött fecskendőben.

Fehér vagy majdnem fehér, henger alakú, kb. 1,5 mm átmérő, 13 mm hosszúságú, 44 mg tömegű rúd, mely a hatóanyagot egy biológiailag lebomló polimer‑mátrixban tartalmazza.

4.
KLINIKAI JELLEMZŐK

4.1 Terápiás javallatok
(i)
Prostatacarcinoma.
· Metasztatizáló prostatacarcinoma kezelése, amikor a goszerelin igazoltan a sebészeti kasztrációhoz hasonló túlélési előnyöket biztosít (lásd 5.1 pont).

-
Lokálisan előrehaladott prostatacarcinoma kezelése a sebészeti kasztráció alternatívájaként, azokban az esetekben, amikor a goszerelin igazoltan az antiandrogénekhez hasonló túlélési előnyöket biztosít (lásd 5.1 pont). 

-
Sugárterápia adjuváns kezeléseként a magas kockázatú, lokalizált vagy lokálisan előrehaladott prostatacarcinomában szenvedő betegeknél, azokban az esetekben, amikor a goszerelin igazoltan jobb betegségmentes és össztúlélést biztosít (lásd 5.1 pont).

-
Sugárterápiát megelőző neoadjuváns kezelésként a magas kockázatú, lokalizált vagy lokálisan előrehaladott prostatacarcinomában szenvedő betegeknél, amikor a goszerelin igazoltan jobb betegségmentes túlélést biztosít (lásd 5.1 pont).

-
Lokálisan előrehaladott, a betegség progressziójának magas kockázatát hordozó, radikális prostatectomián átesett betegek adjuváns kezeléseként, azokban az esetekben, amikor a goszerelin igazoltan jobb betegségmentes túlélést biztosít (lásd 5.1 pont).
(ii)
Endometriosis: Endometriosis tüneteinek enyhítése, mint például fájdalom. A kezelés maximális időtartama 6 hónap. Az endometiosis kezelésében a Reseligo enyhíti a tüneteket, beleértve a fájdalmat, és csökkenti az endometrialis laesiok számát és méretét.
(iii)
Méhfibrómák: Méhfibrómák kezelése sebészeti beavatkozás előtt; a kezelés maximális időtartama 3 hónap. A goszerelin 10,8 mg-os hatáserősségben javasolt a fibrómák kezelésére, beleértve a laesiok méretének csökkentését, a beteg hematológiai értékeinek javítását és a tünetek – mint például fájdalom – enyhítését. Kiegészítésként alkalmazható műtéti beavatkozások mellett, a műtéti folyamat megkönnyítésére és a műtét alatti vérveszteség csökkentésére.
Javaslat: Kizárólag urológus, onkológus vagy nőgyógyász felügyelete mellett alkalmazható.

4.2
Adagolás és alkalmazás

Adagolás

Férfiak
12 hetenként egy Reseligo depó subcutan injektálva az elülső hasfalba.
Nők

12 hetenként egy Reseligo depó subcutan injekció formájában beadva az elülső hasfalba.
Vese- és májkárosodás

Nincs szükség dózismódosításra vese- és/vagy májkárosodásban szenvedő betegeknél.

Idősek
Idős betegeknél nincs szükség dózismódosításra.
Gyermekek és serdülők

A Reseligo nem javallott gyermekek számára.

Az alkalmazás módja 

A Reseligo subcutan alkalmazásra javallott. A Reseligo helyes alkalmazása érdekében olvassa el a doboz belső felszínén található utasításokat.

Az alkalmazás előtt el kell olvasni a használati utasításokat. 

A felszín alatt futó arteria epigastrica inferior és ágainak közelsége miatt óvatosság szükséges, amikor a Reseligo-t az elülső hasfalba adják.

Fokozott elővigyázatossággal kell eljárni az alacsony testtömegindexű betegeknél, valamint azoknál, akik véralvadásgátló gyógyszereket kapnak (lásd 4.4 pont). 

Kellő körültekintéssel kell megbizonyosodni arról, hogy az injekció subcutan kerül beadásra. A tű ne hatoljon be érbe, izomba vagy a peritoneumba. 

Amennyiben a goszerelinimplantátumot sebészi úton kell eltávolítani, az eszköz ultrahang segítségével lokalizálható. 

A megsemmisítéshez és a gyógyszer egyéb kezeléséhez szükséges különleges elővigyázatossági intézkedéseket lásd a 6.6 pontban.

4.3
Ellenjavallatok

A készítmény hatóanyagával vagy a 6.1 pontban felsorolt bármely segédanyagával szembeni túlérzékenység.
Terhesség és szoptatás (lásd 4.6 pont).
4.4
Különleges figyelmeztetések és az alkalmazással kapcsolatos óvintézkedések

A goszerelinnel kapcsolatosan beszámoltak az injekció beadásának helyén bekövetkező sérülésekről, beleérve a fájdalommal, haematomával, vérzéssel és érsérüléssel járó eseteket is. Az érintett betegeknél monitorozni kell az esetleges hasűri vérzésre utaló jeleket vagy tüneteket. Nagyon ritka esetekben beadási hiba okozott, vértranszfúziót, illetve sebészeti beavatkozást igénylő érsérülést, valamint haemorrhagiás sokkot. Fokozott óvatosság szükséges, ha a Reseligo-t alacsony testtömegindexű betegeknek vagy olyanoknak adják, akik teljes antikoaguláns gyógyszerelést kapnak (lásd 4.2 pont). 

Nincsenek az implantátum eltávolítására vagy feloldására vonatkozó adatok.
Férfiak:

Az androgén-deprivációs terápia a QT‑szakasz megnyúlását okozhatja.

Azoknál a betegeknél, akiknek az anamnézisében a QT‑szakasz megnyúlása szerepel, vagy akiknél fennállnak a QT‑szakasz megnyúlásának kockázati tényezői, továbbá azoknál, akik QT‑szakasz‑megnyúlást esetlegesen előidéző gyógyszereket szednek (lásd 4.5 pont), a Reseligo‑kezelés megkezdése előtt a kezelőorvosnak fel kell mérnie az előny/kockázat arányt, beleértve a Torsade de pointes kialakulásának lehetőségét is.

A goszerelin alkalmazása alaposan megfontolandó olyan férfibetegeknél, akiknél az urether-elzáródás vagy a gerincvelő‑kompresszió fokozott kockázata áll fenn, továbbá az ilyen betegeket a terápia első hónapjában szoros monitorozás alatt kell tartani. Ha gerincvelő‑kompresszió vagy urether-elzáródás miatti veseelégtelenség van jelen, vagy alakul ki, az ilyen szövődményeknél általában elfogadott specifikus kezelést kell alkalmazni. 

Fontolóra kell venni egy antiandrogén kezdeti alkalmazását (pl. napi 300 mg ciproteron‑acetát három napig a Reseligo‑kezelés előtt és 3 hétig a kezelés megkezdése után) az LHRH‑analóg-kezelés kezdetekor, mivel a jelentések szerint ez megelőzi a kezdeti szérum tesztoszteronszint-emelkedés lehetséges következményeit. 

Az LHRH‑agonisták alkalmazása a csontok ásványianyag‑tartalmának csökkenését eredményezheti. Férfiaknál az előzetes adatok arra utalnak, hogy a biszfoszfonátok LHRH‑agonistákkal való együttes alkalmazása csökkentheti a csontban az ásványianyag‑vesztést. Fokozott elővigyázatosság szükséges azoknál a betegeknél, akiknél az osteoporosis további kockázati tényezői is jelen vannak (pl. krónikus alkoholabúzus, dohányzás, hosszú távú kezelés antikonvulzív szerekkel vagy kortikoszteroidokkal, osteoporosis a családi anamnézisben).
Hangulatváltozásokról, beleértve a depressziót is, számoltak be.
Az ismerten depresszióban vagy hypertoniában szenvedő betegeket gondosan monitorozni kell.
A GnRH‑agonistákkal, többek között goszerelinnel kezelt betegeknél fokozott a depresszió kialakulásának kockázata, amely súlyos is lehet. A betegeket erről tájékoztatni kell, és megfelelő kezelésben kell részesíteni, ha a tünetek jelentkeznek. 
Az LHRH‑agonistákkal kezelt férfiak között a glükóztolerancia csökkenését figyelték meg. Ez diabetes kialakulásában, illetve a már meglévő diabetes mellitusban szenvedő betegeknél a glikémiás kontroll elvesztésében manifesztálódhat. Ezért megfontolandó a vércukorszint monitorozása.
Myocardialis infarctust és szívelégtelenséget figyeltek meg egy farmakoepidemiológia vizsgálatban, amelyben LHRH‑agonistákat alkalmaztak prostatacarcinoma kezelésére. Úgy tűnik, hogy a kockázat az antiandrogénekkel történő kombináció során nő.

Nők:

Nőknél a 10,8 mg hatáserősségű goszerelin csak az endometriosis és a fibrómák kezelésére javallott. Azon nők esetében, akiknek más indikációban goszerelin-kezelésre van szükségük, lásd a 3,6 mg-os hatáserősségű goszerelin alkalmazási előírását.
Csontásványianyag‑vesztés

Az LHRH‑agonisták alkalmazása valószínűleg a csont ásványianyag‑sűrűségének átlagosan havonta 1%‑os csökkenését okozza a 6 hónapos kezelés során. A csontdenzitás minden 10%‑os csökkenéséhez a csonttörések kockázatának kb. két‑háromszoros növekedése köthető.
A jelenleg rendelkezésre álló adatok alapján a nők többségénél a terápia megszüntetése után a csontvesztés megszűnik és a csontállomány helyreáll.

Azoknál a betegeknél, akik a goszerelint endometriosis kezelésére kapják, kimutatták, hogy a kiegészítésként alkalmazott hormonpótló terápia (HRT) mérsékli a csontdenzitás-csökkenést és a vazomotoros tüneteket. A goszerelin-kezelésben részesülő nők esetében nincs tapasztalat a HRT alkalmazásával.
Nem állnak rendelkezésre specifikus adatok a bizonyítottan osteoporosisban szenvedő, és azon betegekre vonatkozóan, akiknél fennállnak az osteoporosis kockázati tényezői (pl. krónikus alkoholabúzus, dohányzás, hosszan tartó kezelés a csontásványianyag‑sűrűséget csökkentő gyógyszerekkel, pl. antikonvulzív szerek és kortikoszteroidok; osteoporosis a családi anamnézisben; hiányos táplálkozás, pl. anorexia nervosa). Mivel a csontásványianyag‑sűrűség csökkenése ezeknél a betegeknél valószínűleg még károsabb hatású, a goszerelin‑kezelést egyénenként kell megfontolni, és kizárólag akkor lehet elkezdeni, ha gondos mérlegelés után a kezelés előnyei meghaladják a kockázatokat. További intézkedések megfontolandóak a csontásványianyag‑vesztés megakadályozására.

Megvonásos vérzés

A korai goszerelin‑kezelés során néhány nőnél különböző időtartamú és intenzitású hüvelyi vérzés fordulhat elő. Ha hüvelyi vérzés jelentkezik, ez általában a kezelés elindítása utáni első hónapban tapasztalható. Az ilyen vérzés valószínűleg ösztrogén-megvonásos vérzés, amely várhatóan spontán megszűnik. Ha a vérzés folytatódik, ennek okát ki kell vizsgálni.

A 10,8 mg-os goszerelin-kezelés abbahagyása után a menstruáció visszatéréséig eltelt idő egyes betegeknél megnyúlhat (a 10,8 mg-os goszerelin alkalmazásának abbahagyását követően a szekunder amenorrhoea fennállásának átlagos időtartama 7-8 hónap). Ha a menstruáció gyors visszatérése fontos, 3,6 mg-os goszerelin ajánlott. 
A goszerelin alkalmazása növelheti a méhnyak rezisztenciáját ezáltal megnehezítheti a méhnyak tágulást.
Nincsenek klinikai adatok a jóindulatú nőgyógyászati elváltozások goszerelinnel történő hat hónapnál hosszabb ideig történő kezelésének hatásairól.
Fogamzóképes nőknek nem-hormonális fogamzásgátlást kell alkalmazni a goszerelin‑kezelés alatt és a kezelés befejezése után, amíg a menstruáció helyre nem áll.

Az ismerten depresszióban és magasvérnyomás-betegségben szenvedő betegek gondos monitorozása szükséges.

A goszerelin‑kezelés alatt a doppingvizsgálat pozitív eredményt adhat.

Gyermekek és serdülők

A goszerelin alkalmazása gyermekeknél nem javallott, mivel ebben a betegcsoportban nem állapították meg a hatásosságát és biztonságosságát.

4.5
Gyógyszerkölcsönhatások és egyéb interakciók

Mivel az androgén-deprivációs kezelés a QT‑szakasz megnyúlását okozhatja, a Reseligo együttes alkalmazását gondosan mérlegelni kell a QT‑szakaszt ismerten megnyújtó vagy Torsade de pointes kialakulását indukáló gyógyszerekkel, mint amilyenek az Ia. (pl. kinidin, dizopiramid) vagy III. csoportba (amiodaron, szotalol, dofetilid, ibutilid) tartozó antiaritmiás szerek, valamint metadonnal, moxifloxacinnal, antipszichotikumokkal, stb. (lásd 4.4 pont).

4.6
Termékenység, terhesség és szoptatás
Terhesség

A Reseligo terhesség alatt nem alkalmazható, mivel az LHRH‑agonisták ezen időszak alatti alkalmazása esetén elméletileg fennáll az abortusz vagy a magzati rendellenesség kialakulásának veszélye. A fogamzóképes nőket a kezelés megkezdése előtt gondosan meg kell vizsgálni a terhesség kizárása érdekében. A kezelés alatt nem-hormonális fogamzásgátlást kell alkalmazni, amíg a menstruáció helyre nem áll (lásd még a menstruáció helyreállására vonatkozó figyelmeztetés a 4.4 pontban).

Szoptatás

A Reseligo alkalmazása a szoptatás időszakában nem javasolt.

4.7
A készítmény hatásai a gépjárművezetéshez és a gépek kezeléséhez szükséges képességekre

A goszerelin nem, vagy csak elhanyagolható mértékben befolyásolja a gépjárművezetéshez és a gépek kezeléséhez szükséges képességeket.

4.8
Nemkívánatos hatások, mellékhatások

A következő gyakorisági kategóriákat az összes, a klinikai vizsgálatokból, a posztmarketing vizsgálatokból és a spontán bejelentésekből származó gyógyszer mellékhatások alapján állapították meg. A leggyakrabban megfigyelt mellékhatások többek között a hőhullámok, a verejtékezés és az injekció beadásának helyén fellépő reakciók.

A mellékhatások gyakoriságát a következő kategóriák szerint osztályozták: nagyon gyakori (( 1/10), gyakori (( 1/100 – < 1/10), nem gyakori (( 1/1000 – < 1/100), ritka (( 1/10 000 – < 1/1000), nagyon ritka (< 1/10 000) és nem ismert (a gyakoriság a rendelkezésre álló adatokból nem állapítható meg).

Táblázat: A goszerelin mellékhatásai MedDRA szervrendszer osztályok szerinti felsorolásban

	MedDRA szerinti szervrendszeri kategória
	Gyakoriság
	Férfiak
	Nők

	Jó‑, rosszindulatú és nem meghatározott daganatok (beleértve a cisztákat és polipokat is)
	Nagyon ritka
	Hypophysis‑tumor
	Hypophysis‑tumor

	
	Nem ismert*
	-
	Méhfibrómák esetén azok degenerációja

	Immunrendszeri betegségek és tünetek
	Nem gyakori
	Gyógyszerrel szembeni túlérzékenység
	Gyógyszerrel szembeni túlérzékenység

	
	Ritka
	Anaphylaxiás reakció
	Anaphylaxiás reakció

	Endokrin betegségek és tünetek
	Nagyon ritka
	Hypophysis‑bevérzés
	Hypophysis‑bevérzés

	Anyagcsere‑ és táplálko​zási betegségek és tünetek
	Gyakori
	A glükóztolerancia csökkenésea
	-

	Pszichiátriai kórképek
	Nagyon gyakori
	Libidócsökkenésb
	Libidócsökkenésb

	
	Gyakori
	Hangulatváltozások, depresszió
	Hangulatváltozások, depresszió

	
	Nagyon ritka
	Pszichotikus zavarok
	Pszichotikus zavarok

	Idegrendszeri betegségek és tünetek
	Gyakori 
	Paraesthesia 
	Paraesthesia 

	
	
	Gerincvelő-kompresszió
	-

	
	
	-
	Fejfájás

	Szívbetegségek és a szívvel kapcsolatos tünetek
	Gyakori
	Szívelégtelenségf, myocardialis infarctusf 
	-

	
	Nem ismert*
	QT‑szakasz megnyúlás (lásd 4.4 és 4.5 pont)
	-

	Érbetegségek és tünetek
	Nagyon gyakori
	Hőhullámokb
	Hőhullámokb

	
	Gyakori
	Kóros vérnyomásc
	Kóros vérnyomásc

	A bőr és a bőr alatti szövet betegségei és tünetei
	Nagyon gyakori
	Verejtékezésb
	Verejtékezésb, acnei

	
	Gyakori
	Bőrkiütésd
	Bőrkiütésd, alopeciag

	
	Nem ismert*
	Alopeciah
	(lásd Gyakori)

	A csont‑ és izomrendszer, valamint a kötőszövet betegségei és tünetei
	Gyakori
	Csontfájdalome
	Nem értelmezhető

	
	
	(lásd Nem gyakori)
	Arthralgia

	
	Nem gyakori
	Arthralgia
	(lásd Gyakori)

	Vese‑ és húgyúti betegségek és tünetek
	Nem gyakori
	Urether-obstructio
	-

	A nemi szervekkel és az emlőkkel kapcsolatos betegségek és tünetek
	Nagyon gyakori
	Merevedési zavarok
	-

	
	
	-
	Vulvo-vaginalis szárazság

	
	
	-
	Az emlők megnagyobbodása

	
	Gyakori
	Gynecomastia
	-

	
	Nem gyakori
	Nyomásérzékenység az emlőben
	-

	
	Ritka
	-
	Ovariumcysta

	
	Nem ismert*
	-
	Megvonásos vérzés (lásd a 4.4 pontot)

	Általános tünetek, az alkalmazás helyén fellépő reakciók
	Nagyon gyakori
	(lásd Gyakori)
	Az injekció beadásának helyén fellépő reakciók (pl. bőrpír, fájdalom, duzzanat, vérzés)

	
	Gyakori
	Az injekció beadásának helyén fellépő reakciók (pl. bőrpír, fájdalom, duzzanat, vérzés)
	(lásd Nagyon gyakori)

	
	
	-
	Tumor fellángolása, tumoros fájdalom

	Laboratóriumi és egyéb vizsgálatok eredményei
	Gyakori
	A csontok ásványianyag‑sűrűségének csökkenése (lásd 4.4 pont), testtömeg‑növekedés
	A csontok ásványianyag‑sűrűségének csökkenése (lásd 4.4 pont), testtömeg‑növekedés


*
A gyakoriság a klinikai kutatásokból/biztonságossági kutatásokból származó adatokból került megállapításra, ha a gyakoriság megállapítására nem állt rendelkezésre elegendő adat akkor a “Nem ismert” gyakorisági kategória kerülhet feltüntetésre.
a
Az LHRH‑agonistákkal kezelt férfiak között megfigyelték a glükóztolerancia csökkenését. A kezelés során kialakulhat diabetes, illetve diabeteses betegek esetén felborulhat a glükóz‑háztartás.


b
Farmakológiai hatások, amelyek ritkán teszik szükségessé a kezelés felfüggesztését. A verejtékezés és a hőhullámok a goszerelin-terápia leállítása után továbbra is fennmaradhatnak.


c
Ezek megnyilvánulhatnak hypotoniában vagy hypertoniában, és alkalmanként figyelték meg a goszerelinnel kezelt betegeknél. Ezek az eltérések általában átmenetiek, a goszerelin‑terápia folytatása mellett vagy annak felfüggesztésekor megszűnnek. Az ilyen változások miatti orvosi beavatkozásra, beleértve a goszerelin‑kezelés megszüntetését, ritkán volt szükség.


d
Ezek a mellékhatások általában enyhék és gyakran a terápia felfüggesztése nélkül megszűnnek.
e
Kezdetben a prostatacarcinomás betegeknél átmenetileg fokozódhat a csontfájdalom, ami tünetileg kezelhető.


f
Egy farmakoepidemiológia vizsgálatban figyelték meg, amelyben LHRH‑agonistákat alkalmaztak a prostatacarcinoma kezelésére. Úgy tűnik, hogy antiandrogénekkel kombinálva a kockázat nő.


g
Hajhullást jelentettek nőknél, jóindulatú indikációkban kezelt fiatalabb betegeknél is. Ez általában enyhe, de alkalmanként súlyos is lehet.
h
Főként a testszőrzet hullása, amely a csökkent androgénszint várható hatása.
i
Legtöbbször a goszerelin‑kezelés megkezdése utáni első hónapban jelentettek acnét.

Posztmarketing tapasztalatok

Kisszámú esetben a vérkép megváltozását, májműködési zavart, pulmonalis emboliát és interstitialis pneumoniát jelentettek a goszerelin‑kezeléssel összefüggésben.
Kis számban hypercalcaemia előfordulásáról számoltak be olyan nőknél, akik endometriosis és/vagy méhfibrómák miatt részesültek kezelésben. Hypercalcaemiára utaló tünetek esetén (például szomjúság, székrekedés, étvágy hiánya, hányinger, hányás, zavartság, apátia, szívritmuszavarok) a hypercalcaemia fennállásának diagnosztikai úton történő kizárása szükséges.
Ritkán, néhány beteg az LHRH‑analóg kezelés folyamán a természetes menopausa állapotába kerülhet és a menstruáció a kezelés megszüntetése után nem tér vissza. Nem ismert, hogy ez a goszerelin‑kezelés hatása vagy a nőgyógyászati állapotuk tükröződése.

Feltételezett mellékhatások bejelentése

A gyógyszer engedélyezését követően lényeges a feltételezett mellékhatások bejelentése, mert ez fontos eszköze annak, hogy a gyógyszer előny/kockázat profilját folyamatosan figyelemmel lehessen kísérni. Az egészségügyi szakembereket kérjük, hogy jelentsék be a feltételezett mellékhatásokat a hatóság részére az V. függelékben található elérhetőségek valamelyikén keresztül.
4.9
Túladagolás

Humán túladagolással kapcsolatosan kevés tapasztalat áll rendelkezésre. Azokban az esetekben, amikor a goszerelint véletlenül az előírt idő előtt vagy nagyobb dózisban adták, nem észleltek klinikailag releváns mellékhatást. Az állatkísérletek arra utalnak, hogy a goszerelin magasabb adagjai mellett is csak a szándékos terápiás hatások, úgymint a nemihormon-koncentrációkra, valamint a reproduktív traktusra gyakorolt hatások jelentkeznek. Túladagolás esetén tüneti kezelést kell végezni.

5.
FARMAKOLÓGIAI TULAJDONSÁGOK

5.1
Farmakodinámiás tulajdonságok

Farmakoterápiás csoport: gonadotropin-felszabadító hormon  (GnRH) analógok, ATC kód: L02AE03

A goszerelin (D‑Ser(But)6 Azgly10 LHRH( a természetes LHRH szintetikus analógja. A goszerelin tartós alkalmazása a hypophysis LH‑szekréciójának gátlását eredményezi, melynek következtében férfiaknál a szérum tesztoszteron- illetve a nőknél a szérium ösztradiol szintje lecsökken. A terápia elindításakor – az egyéb LHRH‑agonistákhoz hasonlóan – a goszerelin átmenetileg megemelheti a szérum-tesztoszteronszintet a férfiaknál, és a szérum-ösztradiolszintet a nőknél.
Férfiaknál az első depó injekció utáni 21. napra a tesztoszteron plazmakoncentrációja a kasztrációnak megfelelő szintre csökken és a folyamatosan, 12 hetenként adott kezelés mellett ebben a tartományban marad. Ha – kivételes esetben – a következő adagot a beteg esetleg nem kapja meg pontosan az előírt 3 hónap múlva, a vizsgálati eredmények szerint a tesztoszteronszint 16 héten keresztül a kasztrációs tartományban marad a betegek nagy részénél.

Metasztatizáló prostatacarcinomában szenvedő betegek kezelésekor a goszerelin összehasonlító klinikai vizsgálatokban a sebészeti kasztrációhoz hasonló túlélési eredményeket mutatott.

Két, randomizált, kontrollos vizsgálat kombinált analízise során, a monoterápiában alkalmazott 150 mg bikalutamid és a (túlnyomórészt goszerelinnel végzett) kasztráció összehasonlításakor nem volt szignifikáns különbség az össztúlélés tekintetében a bikalutamiddal kezelt, illetve a kasztrációs kezelésben részesülő, lokálisan előrehaladott prostatacarcinomában szenvedő betegek között (relatív hazárd = 1,05 [CI: 0,81–1,36]). Ugyanakkor a két kezelés egyenértékűsége statisztikailag nem bizonyítható. 

Összehasonlító vizsgálatokban a goszerelin kimutatottan megnövelte a betegségmentes túlélést és az össztúlélést, amikor sugárkezelés melletti adjuváns terápiaként alkalmazták nagy kockázatú, lokalizált (T1-T2 és PSA legalább 10 ng/ml vagy legalább 7‑es Gleason pontszám), vagy lokálisan előrehaladott (T3-T4) prostatacarcinomában szenvedő betegeknél. Az adjuváns kezelés optimális időtartamát nem határozták meg. Egy összehasonlító vizsgálat kimutatta, hogy a 3 évig tartó, adjuváns goszerelin‑kezelés szignifikáns mértékben javítja a túlélést az önmagában adott sugárterápiával összehasonlítva. A sugárterápia előtt alkalmazott neoadjuváns goszerelin‑kezelés kimutatottan javította a betegségmentes túlélést a nagy kockázatú, lokalizált, vagy lokálisan előrehaladott prosztatarákban szenvedő betegeknél.

Prostatectomiát követően azoknál a betegeknél, akiknél a tumor prosztatán kívüli terjedését találták, az adjuváns goszerelin növelheti a betegségmentes túlélés időtartamát, ugyanakkor csak akkor tapasztalható szignifikáns javulás a túlélésben, ha a betegnél bizonyított a nyirokcsomó-érintettség a műtét időpontjában. A patológiailag kimutatott stádiumú, előrehaladott, lokalizált betegségben szenvedőknél az adjuváns goszerelin‑kezelés megfontolásához további kockázati tényezőknek kell jelen lenniük, mint pl. legalább 10 ng/ml PSA, vagy legalább 7‑es Gleason pontszám. A klinikai kimenetel javulása nem bizonyított, ha a neoadjuváns goszerelin‑kezelést a radikális prostatectomia előtt alkalmazzák.

5.2
Farmakokinetikai tulajdonságok

A goszerelin 12 hetenkénti alkalmazása hatásos koncentrációt biztosít, klinikailag jelentős akkumuláció nélkül. A goszerelin kismértékben kötődik fehérjéhez, a szérumban a felezési ideje normál vesefunkcióval rendelkező alanyoknál 2‑4 óra. Vesekárosodásban szenvedő betegeknél a felezési idő nő. Depó gyógyszerformában adott készítmény esetén ennek a változásnak csekély hatása van. Ezért ilyen betegeknél nem szükséges a dózis módosítása. Májelégtelenségben szenvedő betegeknél a farmakokinetika nem változik szignifikáns mértékben.

5.3
A preklinikai biztonságossági vizsgálatok eredményei

Hím patkányoknál a goszerelin tartós, ismételt alkalmazása után jóindulatú hypophysis‑daganat kialakulásának gyakoribb előfordulását észlelték. Hasonló eltéréseket ezen állatfajban sebészeti kasztráció után is megfigyeltek, azonban ennek humán vonatkozásai nem tisztázottak. 

Egereknél a humán dózis többszörösét meghaladó dózisok tartós, ismételt adagolása szövettani elváltozásokat idézett elő az emésztőrendszerben, amelyek a hasnyálmirigyben szigetsejt‑hyperplasiában és a gyomor pyloricus szakaszán jóindulatú sejtproliferációban nyilvánultak meg, ugyanakkor ezek az állapotok ebben az állatfajtában spontán is előfordulnak. Ezen eredmények klinikai jelentősége nem ismert.

6.
GYÓGYSZERÉSZETI JELLEMZŐK

6.1
Segédanyagok felsorolása

Poli-D,L-laktid,
laktid-glikolid kopolimer (75:25)

6.2
Inkompatibilitások

Nem értelmezhető.

6.3
Felhasználhatósági időtartam

Az első felnyitás előtt: 4 év.

Az első felnyitást követően: A készítményt a tasak felnyitása után azonnal fel kell használni. 

6.4
Különleges tárolási előírások

Legfeljebb 30 °C‑on tárolandó.

6.5
Csomagolás típusa és kiszerelése

Az implantátum egyadagos fecskendőbe van töltve, amely 3 fő részből áll: a fecskendő test az implantátumot tartalmazó egységgel, mandrin (záróegység), tű. A fecskendőt nedvességmegkötővel együtt háromrétegű, laminált PETP/alumínium/polietilén tasakba és dobozba helyezik. 

Kiszerelés: 1 vagy 3 db, az előre töltött fecskendőben lévő implantátumot tartalmazó tasak, dobozban.

Nem feltétlenül mindegyik kiszerelés kerül kereskedelmi forgalomba.

6.6
A megsemmisítésre vonatkozó különleges óvintézkedések és egyéb, a készítmény kezelésével kapcsolatos információk

A gyógyszert rendelő utasításai szerint alkalmazandó. Csak akkor használható fel, ha a tasak sértetlen. 
A gyógyszert a tasak felnyitása után azonnal fel kell használni. A tűt, éles-hegyes eszközök befogadására rendszeresített hulladékgyűjtőbe kell kidobni. 

Megjegyzés: ( (egy kereszt)

Osztályozás: II./2 csoport
Korlátozott érvényű orvosi rendelvényhez kötött, szakorvosi/kórházi diagnózist követően folyamatos szakorvosi ellenőrzés mellett alkalmazható gyógyszer (Sz).

